ddrg/super_eurlex huggingface dataset:
Komission asetus (EY) N:o 2351/95, annettu 6 päivänä lokakuuta 1995, naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta



Virallinen lehti nro L 239 , 07/10/1995 s. 0003 - 0003



KOMISSION ASETUS (EY) N:o 2351/95, annettu 6 päivänä lokakuuta 1995, naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1445/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 424/95 (2), ja erityisesti sen 9, 13 ja 25 artiklan, sekä katsoo, että komission asetuksessa (EY) N:o 1445/95 (3) vahvistetaan yksityiskohtaiset säännöt naudanliha-alan tuonti- ja vientitodistusjärjestelmän soveltamisesta, asetuksen (EY) N:o 1445/95 tultua voimaan on osoittautunut, että vientitodistusten voimassaoloaikaa olisi lyhennettävä ja vakuuden määrää korotettava kaikkien naudanliha-alan tuotteiden osalta, jotta vältetään markkinoiden hyvälle hallinnalle aiheutuvat haitat, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1445/95 seuraavasti: 1. Korvataan 9 artikla seuraavasti: "Vientitodistuksiin liittyvä vakuus on: a) 65 ecua eläimeltä elävistä eläimistä, b) 44 ecua sadalta nettopainokilogrammalta maataloustuotteiden vientitukinimikkeistön koodiin 0201 30 00 100 kuuluvista tuotteista, c) 24 ecua sadalta nettopainokilogrammalta muista tuotteista." 2. Korvataan 8 artiklan 1 kohdassa sana "viidennen" sanalla "neljännen". 2 artikla Tämä asetus tulee voimaan 7 päivänä lokakuuta 1995. Sitä sovelletaan tuen ennalta vahvistamisen sisältäviin vientitodistuksiin, joita haetaan 9 päivästä lokakuuta 1995 alkaen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 148, 28.6.1968, s. 24 (2) EYVL N:o L 45, 1.3.1995, s. 2 (3) EYVL N:o L 143, 27.6.1995, s. 35
Komission asetus (EY) N:o 2391/95, annettu 11 päivänä lokakuuta 1995, tiettyjen peltokasvien tuottajia koskevan tukijärjestelmän osalta sovellettavien alueellisten perusviljelyalojen vahvistamisesta annetun asetuksen (EY) N:o 1098/94 muuttamisesta



Virallinen lehti nro L 244 , 12/10/1995 s. 0061 - 0062



KOMISSION ASETUS (EY) N:o 2391/95, annettu 11 päivänä lokakuuta 1995, tiettyjen peltokasvien tuottajia koskevan tukijärjestelmän osalta sovellettavien alueellisten perusviljelyalojen vahvistamisesta annetun asetuksen (EY) N:o 1098/94 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna komission asetuksella (EY) N:o 1664/95 (2), ja erityisesti sen 12 artiklan, sekä katsoo, että komission asetuksessa (EY) N:o 1098/94 (3), sellaisena kuin se on viimeksi muutettuna asetuksella (EY) N:o 2416/94 (4), vahvistetaan tiettyjen peltokasvien tuottajia koskevassa tukijärjestelmässä sovellettavat alueelliset perusviljelyalat; Saksassa on Berliinin ja Brandenburgin osavaltioiden (Länder) välisiä rajoja muutettu; tämän vuoksi olisi kyseisten osavaltioiden (Länder) perusviljelyaloja tarkistettava, Ranskan hakemuksesta olisi kyseisessä jäsenvaltiossa vahvistettava uusia perusviljelyaloja sen alueellistamissuunnitelman mukaisesti ilman, että vastaavaa perusviljelyalojen kokonaismäärää muutetaan, Itävallan, Suomen ja Ruotsin liittymisen ja tiettyjen peltokasvien viljelijöitä koskevan tukijärjestelmän välittömän täytäntöönpanon vuoksi kyseisissä uusissa jäsenvaltioissa on niiden perusviljelyalat tarpeen vahvistaa asetuksessa (ETY) N:o 1765/92 säädettyjen perusteiden mukaisesti, tämän vuoksi asetusta (EY) N:o 1098/94 on tarpeen muuttaa, ja tässä asetuksessa säädetyt toimenpiteet ovat viljan, rasvojen ja kuivarehujen yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 1098/94 liitteessä: 1) korvataan otsakkeella "Saksa" merkityssä jaksossa olevat alueita koskevat tiedot tämän asetuksen liitteessä I esitetyillä tiedoilla; 2) korvataan otsakkeella "Ranska" merkityssä jaksossa olevat tiedot tämän asetuksen liitteessä II esitetyillä tiedoilla; 3) lisätään otsakkeella "Alankomaat" merkityn jakson jälkeen tämän asetuksen liitteessä III esitetyt tiedot; 4) lisätään otsakkeella "Portugali" merkityn jakson jälkeen tämän asetuksen liitteessä IV esitetyt tiedot. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 158, 8.7.1995, s. 13 (3) EYVL N:o L 121, 12.5.1994, s. 12 (4) EYVL N:o L 258, 6.10.1994, s. 11 LIITE I >TAULUKON PAIKKA> LIITE II >TAULUKON PAIKKA> LIITE III >TAULUKON PAIKKA> LIITE IV >TAULUKON PAIKKA>
Komission asetus (EY) N:o 2479/95, annettu 25 päivänä lokakuuta 1995, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen (ETA:n kannalta merkityksellinen teksti)



Virallinen lehti nro L 256 , 26/10/1995 s. 0008 - 0008



KOMISSION ASETUS (EY) N:o 2479/95, annettu 25 päivänä lokakuuta 1995, tieliikenteen valvontalaitteista annetun neuvoston asetuksen (ETY) N:o 3821/85 mukauttamisesta tekniikan kehitykseen (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tieliikenteen valvontalaitteista 20 päivänä joulukuuta 1985 annetun neuvoston asetuksen (ETY) N:o 3821/85 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 17 artiklan, sekä katsoo, että on tarpeen poistaa mahdollisuudet väärinkäytöksiin elektronisia tieliikenteen valvontalaitteita käytettäessä, kokemuksen perusteella ja ottaen huomioon uusimman tekniikan on mahdollista suojata laitteen impulssilähettimen liitoskaapelit vahingoittumiselta muulla tavalla kuin nykyisin käytettävällä yhtenäisellä muovilla päällystetyllä, päistään poimutetulla ja ruostesuojatulla teräspäällyksellä, ottaen huomioon nykyisten valvontalaitteiden eliniän on tarpeen ottaa käyttöön tämä uusi tekniikka elektronisten valvontalaitteiden rakenne- ja asennusstandardeihin yhteisössä, ja tässä asetuksessa säädetyt toimenpiteet ovat asetuksen (ETY) N:o 3821/85 mukauttamista tekniikan kehitykseen käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 3821/85 liitteessä I olevan V luvun 5 kohta seuraavasti: "5. Valvontalaitteen lähettimeen liittävät kaapelit on suojattava yhtenäisellä muovilla päällystetyllä, päistään poimutetulla, ruostesuojatulla teräspäällyksellä, paitsi jos vastaava suojaus väärinkäyttöä vastaan taataan muulla tavalla (esimerkiksi elektronisella tarkkailulla, kuten signaaleja salaamalla), jolla voidaan havaita valvontalaitteen oikean toiminnan kannalta tarpeeton laite, jonka tarkoituksena on estää valvontalaitteen oikea toiminta oikosulun tai katkoksen avulla tai nopeus- tai matka-antureista tulevia elektronisessa muodossa olevia tietoja muuttamalla. Tässä asetuksessa pidetään sinetöidyllä jatkoksella varustettua kaapelia yhtenäisenä. Edellä mainittu elektroninen tarkkailu voidaan korvata muulla elektronisella tarkkailulla, jolla varmistetaan, että valvontalaite voi tallentaa kaikki ajoneuvon liikkeet riippumatta nopeus- ja matka-anturin lähettämästä signaalista." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä tammikuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä lokakuuta 1995. Komission puolesta Neil KINNOCK Komission jäsen (1) EYVL N:o L 370, 31.12.1985, s. 8
KOMISSION ASETUS (EY) N:o 2440/95, annettu 17 päivänä lokakuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta



Virallinen lehti nro L 251 , 19/10/1995 s. 0001 - 0006



KOMISSION ASETUS (EY) N:o 2440/95, annettu 17 päivänä lokakuuta 1995, tiettyjen herkästi pilaantuvien tavaroiden tullausarvon määrittämiseksi tarkoitettujen yksikköarvojen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisöjen tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (1), ottaa huomioon tiettyjen yhteisöjen tullikoodeksista annetun asetuksen (ETY) N:o 2913/92 soveltamista koskevien säännösten vahvistamisesta 2 päivänä heinäkuuta 1993 annetun komission asetuksen (ETY) N:o 2454/93 (2), sellaisena kuin se on viimeksi muutettuna asetuksella (EY) N:o 1762/95 (3), ja erityisesti sen 173 artiklan 1 kohdan, sekä katsoo, että asetuksen (ETY) N:o 2454/93 173-177 artiklassa säädetään perusteet, joiden nojalla komissio vahvistaa jaksoittaiset yksikköarvot mainitun asetuksen liitteessä 26 esitetyn luokittelun mukaisesti kuvatuille tuotteille, ja edellä mainituissa artikloissa vahvistettujen sääntöjen ja perusteiden soveltaminen komissiolle asetuksen (ETY) N:o 2454/93 173 artiklan 2 kohdan säännösten mukaisesti toimitettuihin tekijöihin johtaa yksikköarvon vahvistamiseen kyseisille tuotteille, siten kuin tämän asetuksen liitteessä määrätään, ON ANTANUT TÄMÄN ASETUKSEN: 1 artikla Asetuksen (ETY) N:o 2454/93 173 artiklan 1 kohdassa tarkoitetut yksikköarvot vahvistetaan, kuten liitteessä olevassa taulukossa esitetään. 2 artikla Tämä asetus tulee voimaan 20 päivänä lokakuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 17 päivänä lokakuuta 1995. Komission puolesta Mario MONTI Komission jäsen (1) EYVL N:o L 302, 19.10.1992, s. 1 (2) EYVL N:o L 253, 11.10.1993, s. 1 (3) EYVL N:o L 171, 21.7.1995, s. 8 LIITE >TAULUKON PAIKKA>
Neuvoston asetus (EY) N:o 2651/95, annettu 23 päivänä lokakuuta 1995, yleisten tullietuuksien soveltamisesta tiettyihin kehitysmaista peräisin oleviin maataloustuotteisiin annettujen asetusten (ETY) N:o 3833/90, (ETY) N:o 3835/90 ja (ETY) N:o 3900/91 soveltamisen jatkamisesta vuodelle 1995 annetun neuvoston asetuksen (EY) N:o 3282/94 muuttamisesta



Virallinen lehti nro L 273 , 16/11/1995 s. 0001 - 0004



NEUVOSTON ASETUS (EY) N:o 2651/95, annettu 23 päivänä lokakuuta 1995, yleisten tullietuuksien soveltamisesta tiettyihin kehitysmaista peräisin oleviin maataloustuotteisiin annettujen asetusten (ETY) N:o 3833/90, (ETY) N:o 3835/90 ja (ETY) N:o 3900/91 soveltamisen jatkamisesta vuodelle 1995 annetun neuvoston asetuksen (EY) N:o 3282/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan, ottaa huomioon komission ehdotuksen, sekä katsoo, että neuvosto on asetuksella (EY) N:o 3282/94 (1) sisällyttänyt yleiseen tullietuusjärjestelmään joitakin Etelä-Afrikasta peräisin olevia tuotteita ja päättänyt tarkastella kyseisen asetuksen soveltamisedellytykset uudelleen ennen 1 päivää heinäkuuta 1995 kyseisen asetuksen 6 artiklan 2 kohdan mukaisesti, ja on tarkoituksenmukaista täydentää niiden tuotteiden luetteloa, joiden osalta Etelä-Afrikka on oikeutettu tullietuuskohteluun, ON ANTANUT TÄMÄN ASETUKSEN: 1 artikla Muutetaan asetus (EY) N:o 3282/94 seuraavasti: 1) Korvataan 6 artiklan 2 kohta seuraavasti: "2. Etuusasemaa ei myönnetä asetuksen (ETY) N:o 3833/90 liitteissä I tai II luetelluille, CN-koodeihin 0409 00 ja 2401 kuuluville tuotteille eikä 6, 7, 8 ja 20 ryhmään kuuluville Etelä-Afrikasta peräisin oleville tuotteille; tämä ei kuitenkaan koske asetuksen liitteessä I lueteltuja tuotteita." 2) Korvataan 8 artikla seuraavasti: "8 artikla Tekniset tarkistukset asetusten (ETY) N:o 3833/90, (ETY) N:o 3835/90 ja (ETY) N:o 3900/91 liitteisiin ovat tämän asetuksen liitteessä II." 3) Muutetaan tämä liite liitteeksi II ja lisätään tämän asetuksen liite liitteeksi I. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 31 päivään joulukuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 23 päivänä lokakuuta 1995. Neuvoston puolesta P. SOLBES MIRA Puheenjohtaja (1) EYVL N:o L 348, 31.12.1994, s. 57 LIITE "LIITE I Luettelo yleiseen tullietuusjärjestelmään kuuluvista, Etelä-Afrikasta peräisin olevista ryhmien 6, 7, 8 ja 20 tuotteista (a) >TAULUKON PAIKKA> (a) Rajoittamatta yhdistetyn nimikkeistön tulkintasääntöjen soveltamista, tavarankuvauksen nimitekstejä on pidettävä viitteellisinä, mistä syystä etuusmenettely määritellään tässä liitteessä CN-koodien tavarasisällön mukaisesti. Kun CN-koodin edessä on `ex`, etuusmenettely määritellään samalla kertaa CN-koodin tavarasisällön ja sitä vastaavan kuvauksen mukaisesti."
Komission asetus (EY) N:o 2624/95, annettu 10 päivänä marraskuuta 1995, neuvoston asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevista edellytyksistä annetun asetuksen (ETY) N:o 3220/90 muuttamisesta



Virallinen lehti nro L 269 , 11/11/1995 s. 0001 - 0002



KOMISSION ASETUS (EY) N:o 2624/95, annettu 10 päivänä marraskuuta 1995, neuvoston asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevista edellytyksistä annetun asetuksen (ETY) N:o 3220/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 15 artiklan 1 kohdan, sekä katsoo, että komission asetuksessa (ETY) N:o 3220/90 (3) vahvistetaan asetuksessa (ETY) N:o 822/87 säädettyjen tiettyjen enologisten käytäntöjen käyttöä koskevat edellytykset; asetusta olisi syytä täydentää betaglukanaasin entsymaattisten seosten käyttöedellytysten osalta asetuksen (ETY) N:o 822/87 mukaisesti, elintarvikealan tiedekomiteaa on kuultu sellaisten säännösten osalta, jotka voivat vaikuttaa kansanterveyteen, ja tässä asetuksessa säädetyt toimenpiteet ovat viinien hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3220/90 seuraavasti: 1. Lisätään 1 artiklaan seuraava 3 kohta: "3. Betaglukanaasin entsymaattisia seoksia, joiden käytöstä kirkastamiseen säädetään asetuksen (ETY) N:o 822/87 liitteessä VI olevan 1 kohdan j alakohdassa ja 3 kohdan m alakohdassa, saa käyttää ainoastaan, jos ne täyttävät tämän asetuksen liitteessä III esitetyt vaatimukset." 2. Lisätään tämän asetuksen liite III liitteen II loppuun. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 148, 30.6.1995, s. 31 (3) EYVL N:o L 308, 8.11.1990, s. 22 LIITE "LIITE III Betaglukanaasit 1. Betaglukanaasin kansainvälinen koodi: E.C. 3-2-1-58 2. Betaglukanaasi hydrolaasi (Botrytis cinerean sisältämän glukaanin vähentäminen) 3. Alkuperä: Trichoderma harzianum 4. Käyttöalue: viinien sisältämän betaglukaanin vähentäminen; erityisesti botrytisoiduista rypäleistä valmistetut viinit 5. Enimmäisannos: 3 gramma entsymaattista seosta, joka sisältää 25 prosenttia orgaanista ainesta suspensiossa (TOS) hehtolitraa kohden."
Neuvoston asetus (EY) N:o 2718/95, annettu 20 päivänä marraskuuta 1995, Euroopan yhteisöön assosioituneista (1994-1995) merentakaisista maista ja alueista (MMA) peräisin olevaa rommia, taffiaa ja arrakkia koskevan yhteisön tariffikiintiön avaamisesta ja hoidosta annetun asetuksen (EY) N:o 1827/94 muuttamisesta



Virallinen lehti nro L 283 , 25/11/1995 s. 0001 - 0002



NEUVOSTON ASETUS (EY) N:o 2718/95, annettu 20 päivänä marraskuuta 1995, Euroopan yhteisöön assosioituneista (1994-1995) merentakaisista maista ja alueista (MMA) peräisin olevaa rommia, taffiaa ja arrakkia koskevan yhteisön tariffikiintiön avaamisesta ja hoidosta annetun asetuksen (EY) N:o 1827/94 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon merentakaisten maiden ja alueiden assosioinnista Euroopan talousyhteisöön 25 päivänä heinäkuuta 1991 tehdyn neuvoston päätöksen 91/482/ETY (1) ja erityisesti sen liitteen V, ottaa huomioon komission ehdotuksen, sekä katsoo, että päätöksen 91/482/ETY liitteessä V määrätään, että rommia, taffiaa ja arrakkia saadaan tuoda yhteisöön tullitta yhteisön tariffikiintiön rajoissa, yhteisö vahvistaa vuosittain 31 päivään joulukuuta 1995 määrät, jotka voidaan tuoda tullitta; mainitun liitteen mukaisesti kiintiö vuosille 1994 ja 1995 on yhtä suuri kuin edeltävän vuoden määrä lisättynä 1 740 hehtolitralla puhdasta alkoholia, neuvosto avasi asetuksellaan (EY) N:o 1827/94 (2) 1 päivän heinäkuuta 1994 ja 30 päivän kesäkuuta 1995 väliseksi ajaksi rommille, taffialle ja arrakille yhteisön tariffikiintiön, vuotuisen tariffikiintiön määrä 1 päivän heinäkuuta 1994 ja 30 päivän kesäkuuta 1995 väliseksi ajaksi on 16 740 hehtolitraa puhdasta alkoholia; 1 päivän heinäkuuta 1995 ja 31 päivän joulukuuta 1995 väliseksi ajaksi tämän määrän puoliskoa olisi korotettava 870 hehtolitralla puhdasta alkoholia, ja vuodesta 1996 sovellettavan menettelyn osalta neuvosto on päättänyt komission kertomuksen perusteella MMA-rommin kiintiön poistamisesta 1 päivästä tammikuuta 1996; niin ollen on soveliasta nostaa yllä mainitun kiintiön määrää ja jatkaa kiintiökautta vuoden 1995 jälkipuoliskoon, ON ANTANUT TÄMÄN ASETUKSEN: 1 artikla Muutetaan asetus (EY) N:o 1827/94 seuraavasti: a) korvataan 1 artiklan 1 kohdassa ilmaisu "30 päivän kesäkuuta 1995" ilmaisulla "31 päivän joulukuuta 1995", b) korvataan 1 artiklassa esitetty taulukko seuraavalla taulukolla: >TAULUKON PAIKKA> 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä marraskuuta 1995. Neuvoston puolesta J. SOLANA Puheenjohtaja (1) EYVL N:o L 263, 19.9.1991, s. 1 (2) EYVL N:o L 191, 27.7.1994, s. 1
Neuvoston asetus (EY) N:o 2736/95, annettu 27 päivänä marraskuuta 1995, Kiinan kansantasavallasta peräisin olevan jauhetun aktiivihiilen tuontiin sovellettavan väliaikaisen polkumyyntitullin voimassaoloajan pidentämisestä



Virallinen lehti nro L 285 , 29/11/1995 s. 0002 - 0002



NEUVOSTON ASETUS (EY) N:o 2736/95, annettu 27 päivänä marraskuuta 1995, Kiinan kansantasavallasta peräisin olevan jauhetun aktiivihiilen tuontiin sovellettavan väliaikaisen polkumyyntitullin voimassaoloajan pidentämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (1) ja erityisesti sen 23 artiklan, ottaa huomioon polkumyynnillä tai vientituella muista kuin Euroopan talousyhteisön jäsenvaltioista tapahtuvalta tuonnilta suojautumisesta 11 päivänä heinäkuuta 1988 annetun neuvoston asetuksen (ETY) N:o 2423/88 (2) ja erityisesti sen 11 artiklan, ottaa huomioon komission ehdotuksen, sekä katsoo, että komission asetuksella (EY) N:o 1984/95 (3) on otettu käyttöön väliaikainen polkumyyntitulli Kiinan kansantasavallasta peräisin olevan jauhetun aktiivihiilen tuonnissa, asiaan liittyvien tosiasioiden tarkastelua ei ole vielä saatettu päätökseen, ja komissio on ilmoittanut viejille, joita asian tiedetään koskevan, aikomuksestaan ehdottaa väliaikaisen polkumyyntitullin voimassaoloajan pidentämisestä vielä kahdella kuukaudella, ja kyseiset viejät eivät ole esittäneet vastalausetta asian johdosta, ON ANTANUT TÄMÄN ASETUKSEN: 1 artikla Asetuksella (EY) N:o 1984/95 käyttöön otetun Kiinan kansantasavallasta peräisin olevan jauhetun aktiivihiilen tuontiin sovellettavan väliaikaisen polkumyyntitullin voimassaoloaikaa pidennetään kahdella kuukaudella siten, että se lakkaa olemasta voimassa 16 päivänä helmikuuta 1996. Sen soveltaminen lakkaa, jos neuvosto toteuttaa ennen tätä päivämäärää lopullisia toimenpiteitä tai jos menettely päätetään asetuksen (ETY) N:o 2423/88 9 artiklan mukaisesti. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä marraskuuta 1995. Neuvoston puolesta P. SOLBES MIRA Puheenjohtaja (1) EYVL N:o L 349, 31.12.1994, s. 1, asetus sellaisena kuin se on viimeksi muutettuna asetuksella (EY) N:o 1251/95 (EYVL N:o L 122, 2.6.1995, s. 1) (2) EYVL N:o L 209, 2.8.1988, s. 1, asetus sellaisena kuin se on viimeksi muutettuna asetuksella (EY) N:o 522/94 (EYVL N:o L 66, 10.3.1994, s. 10) (3) EYVL N:o L 192, 15.8.1995, s. 14